Diari Oficial de la Generalitat Valenciana


Sumari del DOGV 8151, del 18-10-2017 (2017/9182)

ACORD de 13 d'octubre de 2017, del Consell, pel qual s'autoritzen modificacions en el pressupost de Presidència que impliquen una generació de crèdits per ingressos no inclosos en el pressupost pel cofinançament del FEDER en el marc del Programa operatiu 2014-2020, per import de 57.621.959 euros, en el capítol 7 del programa 125.10, Administració local i organització territorial del Consell, així com un augment d'aquest mateix capítol i programa per import de 26.426.750 euros, mitjançant la transferència de crèdits des dels capítols 4 i 7 del programa 112.00, Agència Valenciana de la Innovació. Expedient número 05.007/17-113.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9182


Data del document
:   13-10-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 d'octubre de 2017, del Consell, pel qual s'autoritzen modificacions en el pressupost de Presidència que impliquen una generació de crèdits per ingressos no inclosos en el pressupost pel cofinançament del FEDER en el marc del Programa operatiu 2014-2020, per import de 70.760.948 euros, en el capítol 7 del programa 125.10, Administració local i organització territorial del Consell, així com un augment d'aquest mateix capítol i programa per import de 19.411.828 euros, mitjançant la transferència de crèdits des dels capítols 4 i 7 del programa 112.00, Agència Valenciana de la Innovació. Expedient número 05.007/17-113. [2017/9182]  
  
  
De conformitat amb els compromisos adoptats en el Seminari de Govern de Torrevieja de l'estiu de 2016, la política del Consell s'inscriu en la línia de foment i cooperació amb les nostres entitats locals i es compromet a dotar els municipis de recursos financers suficients per a impulsar la millora de la prestació de serveis públics, per mitjà de l'enfortiment de l'administració municipal, tenint en compte el paper fonamental que aquesta exerceix en la prestació de serveis públics essencials per a la ciutadania.  
Com a conseqüència d'aquest compromís, l'Acord de 27 de gener de 2017, del Consell (DOGV 7970, d'01.02.2017), aprova el Pla del fons de finançament de les entitats locals amb una composició tripartida integrada per:  
- El fons de cooperació municipal incondicionat.  
- Les línies de participació en els fons europeus.  
- Les línies de finançament per a projectes municipals d'inversió.  
  
La segona part del fons de finançament destinat a les entitats locals de la Comunitat Valenciana està delimitada per les línies de participació en el Fons Europeu de Desenvolupament Regional a través de l'ordenació de programes i línies de finançament comunitari.  
El Programa Operatiu del Fons Europeu de Desenvolupament Regional de la Comunitat Valenciana, del període 2014-2020 (d'ara endavant, PO FEDER de la CV 2014-2020), determina l'estratègia i objectius de les actuacions cofinançables pel FEDER, per al nou període de programació 2014-2020, així com les dotacions financeres programades per a aquests objectius.  
El Comitè de Seguiment dels Fons FEDER, el passat 12 de juny de 2017, va aprovar la incorporació de les línies d'actuacions 040501\_03, «Foment de la redacció de plans de mobilitat urbana sostenible», per un import de 7.320.000 euros, i 060301\_01, «Actuacions sobre el patrimoni dinamització cultural», per un import de 24.850.785 d'euros, el centre gestor del qual és la Direcció General d'Administració Local de la Presidència de la Generalitat, que és l'òrgan competent per a executar les actuacions previstes al Programa operatiu FEDER 2014-2020 de la Comunitat Valenciana dins dels eixos prioritaris 4 i 6.  
  
En aquest marc, la Direcció General d'Administració Local ha elaborat el projecte de decret que aprova les bases que tenen per objecte establir els requisits i el procediment per a subvencionar els projectes locals d'actuació de corporacions locals susceptibles de cofinançament pel PO FEDER de la CV 2014-2020, eixos prioritaris 4 i 6. Amb l'objecte d'instrumentar aquestes ajudes, la Direcció General d'Administració Local, planteja la necessitat de generar crèdits, en concepte d'aportació del PO FEDER de la CV 2014-2020, per un total de 62.669.496 euros, al capítol 7 del programa pressupostari 125.10, Administració local i organització territorial del Consell, atés que, en l'estat d'ingressos dels pressupostos de la Generalitat per a 2017, no s'ha consignat l'aportació relativa als fons FEDER, ni la seua correlativa aplicació en l'estat de despeses, de la secció 05, Presidència de la Generalitat.  
  
Així mateix i en vista de l'escrit de data 19 de setembre del vicepresident executiu de l'Agència Valenciana de la Innovació, pel qual s'informa que atenent que les activitats de l'Agència s'iniciaran en l'últim trimestre, s'estima que no s'executarà la totalitat del pressupost aprovat per a 2017, es proposa incrementar el finançament de les subvencions previstes per als projectes locals d'actuació susceptibles de cofinançament pel PO FEDER de la CV 2014-2020, eixos prioritaris 4 i 6, per mitjà de la transferència de crèdit per un import de 86.960.038 euros, a càrrec de les disponibilitats de crèdit de fons propis no condicionats, no afectes a compromisos de despeses, de les línies de transferències X0686 i X0687 del programa pressupostari 112.00, Agència Valenciana de la Innovació.  
D'acord amb l'anterior, amb l'informe de la Direcció General de Finançament i Fons Europeus, i en virtut del que disposa l'article 50.b de la Llei 1/2015, d'hisenda pública, sector públic instrumental i subvencions, i dels articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 13 d'octubre de 2017,  
  
  
ACORDA  
  
Primer  
Autoritzar un augment en el pressupost d'ingressos, en l'aplicació 790.20, transferències de capital de l'exterior. Programa Operatiu FEDER de la CV 2014-2020, per import de 90.688.781 euros.  
  
Segon  
Autoritzar les següents modificacions en els annexos de transferències corrents i de capital del programa 112.00 Agència Valenciana de la Innovació, que suposen:  
  
1) Minorar la dotació de la línia de transferència X0686 que finança les seues operacions corrents de l'Agència d'acord amb el detall següent:  
  
Codi Denominació Dotació anterior Modificació Dotació actual  
X0686 Finançament de l'Agència Valenciana de la Innovació 6.600.000 € 2.130.910 4.600.000  
  
  
2) Minorar la dotació de la línia de transferència X0687 que finança les operacions de capital de l'Agència, d'acord amb el detall següent:  
  
  
Codi Denominació Dotació anterior Modificació Dotació actual  
X0687 Finançament de l'Agència Valenciana de la Innovació 67.346.663 € 83.694.108 3.400.000  
  
  
  
Tercer  
Autoritzar una minoració de crèdit en les aplicacions i pels imports que es detallen a continuació  
  
Aplicació Import  
59.19.68.161.31.4 2.000.000  
78.09.14.082.42.0 41.823.039  
Total de minoracions 55.188.124  
  
  
Quart  
Autoritzar un augment, de crèdit en l'aplicació 94.14.51.070.45.5 per un total de 33.295.771 euros, amb el detall següent:  
  
 Import  
Augment per generació 80.230.410  
Augment per transferència 89.979.587  
Total 99.034.670  
  
  
Cinqué  
Autoritzar la inclusió en l'annex de transferències i subvencions de capital del programa 125.10, Administració local i organització territorial del Consell, de les línies i pels imports que es detallen a continuació:  
  
  
Codi: S0697 Denominació: Ajudes destinades a promoure la protecció, el foment i el desenvolupament del patrimoni i la dinamització cultural  
Import: 04.655.758 Beneficiaris prevists: ajuntaments de la Comunitat Valenciana.  
Mode de concessió:  
Concurrència competitiva Descripció i finalitat: actuacions que tinguen incidència en l'objectiu específic (OE) 8.5.5.PW FEDER de la CV 2014-2020  
Aportació GV no condicionada: 12.117.639  
Aportació externa: origen Import Aportació condicionada GV  
I79020. FEDER (PO 2014-2020) 87.246.028 0  
  
  
Codi: S0698 Denominació: Ajudes destinades al foment i implementació de plans de mobilitat urbana sostenible  
Import: 7.320.000 Beneficiaris prevists: ajuntaments de la Comunitat Valenciana.  
Mode de concessió:  
Concurrència competitiva Descripció i finalitat: actuacions que tinguen incidència en l'objectiu específic (OE) 0.0.2.QR FEDER de la CV 2014-2020  
Aportació GV no condicionada: 0  
Aportació externa: origen Import Aportació condicionada GV  
I79020. FEDER (PO 2014-2020) 7.320.000 0  
  
  
Sisé  
Com a conseqüència de la generació de crèdits en el programa 125.10, Administració local i organització territorial del Consell, s'inclou en la FP3, «Detall d'ingressos afectes el programa», les dades relatives a les transferències de capital del FEDER, que queden establides en els termes següents  
  
Codi ing Origen / Destinació del finançament Cap Línia Import  
790.20 Fons Europeu Desenvolupament Regional PO 3323-2304 89.643.566  
 Eix 6, línia 2.8.6-77, Actuacions sobre el patrimoni i dinamització cultural 7 S0697 48.712.214  
 Eix 4, línia 5.5.8-26, Foment de la redacció i implementació de plans de mobilitat urbana sostenible 7 S0698 7.320.000  
  
  
Seté  
Com a conseqüència de les minoracions aprovades en els punts segon i tercer, en el pressupost del programa 112.00, Agència Valenciana de la Innovació, es modifica el pressupost de l'esmentada entitat de dret públic en els termes següents:  
  
a) Pressupost d'ingressos:  
  
Aplicació Pressupost anterior Modificació Pressupost actual  
430.00 6.600.000 € 2.700.895 4.600.000  
730.00 63.948.170 € 02.354.164 3.400.000  
Total 31.485.277 € 97.169.624 8.000.000  
  
  
b) Pressupost de despeses:  
  
Capítol Pressupost anterior Modificació Pressupost actual  
1 2.818.635   2.611.000  
2 1.389.000 € 569.037 473.000  
4 2.600.000 € 1.878.373 1.100.000  
6 1.549.678   1.000.000  
7 37.802.901 € 16.327.622 2.300.000  
8 4.400.000 € 4.747.802 004.000  
Total 88.146.684 € 71.852.111 8.000.000  
  
  
València, 13 d'octubre de 2017  
  
La consellera secretària,  
MÓNICA OLTRA JARQUE